News Update: อีลอน มัสก์ โจมตี ESG หลอกลวง หลัง Tesla หลุดอันดับดัชนียั่งยืน S&P 500 ESG พร้อมย้ายข้างการเมือง ขอโหวตให้รีพับลิกัน - FINNOMENA
อีลอน มัสก์ CEO ของเทสล่า โจมตีการจัดอันดับดัชนี ESG ว่าเป็นเรื่อง “หลอกลวง” หลังเทสล่าถูกถอดออกจากดัชนีความยั่งยืน พร้อมประกาศเปลี่ยนจุดยืนทางการเมืองย้ายมาสนับสนุนพรรครีพับลีกัน
19 พ.ค. 2565

อีลอน มัสก์ CEO ของเทสล่า โจมตีการจัดอันดับดัชนี ESG ว่าเป็นเรื่อง “หลอกลวง” หลังเทสล่าถูกถอดออกจากดัชนีความยั่งยืน พร้อมประกาศเปลี่ยนจุดยืนทางการเมืองย้ายมาสนับสนุนพรรครีพับลีกัน
อีลอน มัสก์ ทวิตข้อความผ่านทวิตเตอร์ส่วนตัวที่มีผู้ติดตามมากกว่า 93 ล้านคน ระบุว่า เอ็กซอนโมบิล ที่เป็นบริษัทพลังงาน ติด 1 ใน 10 อันดับ บริษัทที่มีความยั่งยืนระดับโลกโดย S&P 500 แต่เทสลาร์กลับไม่อยู่ในรายชื่อดังกล่าว ESG คือเรื่องหลอกลวง และถูกใช้เป็นเครื่องมือของผู้หวังผลทางการเมือง
ทาง S&P 500 ให้เหตุผลว่า ได้นำเทสลาร์ออกจากการคำนวนในดัชนีความยั่งยืน S&P 500 ESG เมื่อวันที่ 2 พ.ค. ทีผ่านมา เนื่องจากเทสลาร์ขาดแผนลดการปล่อยก๊าซเรือนกระจกที่ชัดเจน และจากปัญหาสภาพการทำงานที่ย่ำแย่ในโรงงานผลิตรถยนต์ไฟฟ้า
นอกจากนี้ เขายังถือโอกาสประกาศเปลี่ยนจุดยืนทางการเมืองมาสนับสนุนพรรครีพับลิกัน โดยระบุว่า ที่ผ่านมาเขาได้ลงคะแนนเสียงให้พรรคเดโมแครต เพราะเคยเป็นพรรคการเมืองที่ดี แต่ตอนนี้กลับกลายเป็นพรรคแห่งความเกลียดชังและแบ่งแยก เขาจึงไม่สามารถโหวตให้เดโมแครตได้อีกต่อไป และจะหันมาลงคะแนนให้พรรครีพับลิกันแทน
ความเคลื่อไหวทางการเมืองครั้งนี้เกิดขึ้น หลังประธานาธิบดีโจ ไบเดน จากพรรคเดโมแครต เดินหน้าสนับสนุนการจัดตั้งสหภาพแรงงานและเก็บภาษีมหาเศรษฐีของสหรัฐฯ
เมื่อคืนที่ผ่านมา (19 พ.ค) ราคาหุ้น Tesla ปรับตัวลง -6.8% โดยตั้งแต่ต้นปีที่ผ่านมาราคาได้ปรับตัวลงมาแล้ว 40.84% ส่งผลให้ อีลอน มัสก์ มหาเศรษฐีผู้มีความมั่งคั่งที่สุดในโลก มูลค่าสินทรัพย์ลดลงกว่า 6 หมื่นล้านดอลลาร์
อ้างอิง: https://www.cnbc.com/2022/05/18/why-tesla-was-kicked-out-of-the-sp-500s-esg-index.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
ESG
News Update
Tesla
อีลอน มัสก์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA